ai4bharat/Pralekha huggingface dataset:
محنت اور روزگار کی وزارت
پی ایل ایف ایس ڈیٹا سے مختلف عمروں والے گروپوں سے تعلق رکھنے والے نوجوانوں اور افراد کی باضابطہ ورک فورس میں شمولیت ظاہر
انڈین ایکسپریس میں 23 اگست 2023 کو ایک اداریہ شائع ہوا، جس کا عنوان ہے ’’سی ایم آئی ای ڈیٹا پر ایکسپریس کا جائزہ۔ ایک غیر معمولی رجحان‘‘ یہ مضمون ہندوستانی معیشت کی نگرانی کے مرکز کے روزگار اعدادوشمار کے تجزیئے پر مشتعمل ہے ۔ تجزیئے میں بتایا گیا ہے کہ گزشتہ سات برسوں میں ہندوستان کے لیبر فورس میں نمایاں تبدیلی دیکھنے کو ملی ہے جس کے نتیجے میں اس کے ورک فورس کی عمر بڑھنے کا اشارہ ملتا ہے اور مختلف عمروں کے گروپوں میں روزگار کے مواقع میں تشویش کی حد تک کمی آرہی ہے۔
اعدادوشمار اور پروگرام عملدرآمد کی وزارت کے گاہے گاہے لیبر فورس سروے میں یکسر مختلف تصویر سامنے آئی ہے۔ پی ایل ایف ایس کے مطابق ہندوستان میں کارکنوں کی مارکیٹ میں نمایاں توسیع ہورہی ہے۔
پی ایل ایف ایس کے اخذ کردہ نتائج کی جانچ کرنے سے یہ پتہ چلتا ہے کہ پندرہ سے 29 برس کی عمر والے نوجوانوں کی لیبر مارکیٹ میں حصہ داری میں امید افزا رجحان دیکھنے کو ملا ہے۔ اس عمر گروپ کی ورک فورس میں حصہ داری جو 18-2017 میں اکتیس اعشاریہ چار فیصد تھی وہ دو ہزار اکیس بائیس میں بڑھ کر چھیاسٹھ اعشاریہ پانچ فیصد ہوگئی۔
اسی طرح 35 سے 39 اور چالیس سے چوالیس برس کی عمر والے گروپوں کی حصہ داری 22-2021 میں بڑھ کر اکہتر اعشاریہ ایک فی صد اور تہتر اعشاریہ سات فیصد ہوگئے جو کہ 18-2017 میں 64.0 فیصد اور 65.7 فی صد تھے۔ یہاں تک کی سینئر عمر والے گروپ میں بھی ورک فورس میں سرگرمی میں اضافہ ہوا ہے۔ مجموعی طور پر یہ سمجھا جاسکتا ہے کہ پندرہ سال اور اس سے زیادہ عمر والوں کی حصہ داری 18-2017 کے 46.8 فی صد سے بڑھ کر 22-2021 میں 52.9 فیصد ہوگئی۔
اس طرح پی ایل ایف ایس ڈیٹا مختلف عمروں والے گروپوں کی ورک فورس میں شمولیت میں اضافے کا رجحان دکھاتا ہے اور ہندوستان میں روزگار کا منظرنامہ اضافے کا اشارہ دیتا ہے۔
اس موقع پر یہ ذکر کرنا مناسب ہوگا کہ بعض نجی ایجنسیوں کے فراہم کردہ ڈیٹا خوران کے طریقوں اور تشریحات پر مبنی ہوتا ہے جو قومی یا بین الاقوامی معیارات سے ہم آہنگ نہیں ہوتا۔ اس طرح کا ڈیٹا کئی مرتبہ پیچیدہ ہوتا ہے اور اسے احتیاط کے ساتھ استعمال کئے جانے کی ضرورت ہے۔
امور صارفین، خوراک اور عوامی تقسیم کی وزارت
گذشتہ سال کے مقابلے پیاز کی قیمتوں میں کمی آئی ہے
پیاز کی کل ہند خودہ قیمتیں 40.13کلوگرام اور تھوک قیمتیں 3215.92فی کوئنٹل ہوگئی ہیں
بفراسٹا ک آپریشنز کے ذریعہ پیاز کی قیمتوں کو مستحکم کیاجارہاہے
پیاز کی قیمتوں کو کم کرنے کے لئے مرکز کی کوششوں کا اثرنظرآ رہاہے
نئی دہلی ،05؍نومبر:گذشتہ سال کے مقابلے پیاز کی قیمتوں میں کمی آئی ہے ، کل ہند خوردہ قیمتیں 40.13 روپئے فی کلوگرام اور تھوک قیمتیں 3215.92فی کوئنٹل ہوگئی ہیں ۔ پیاز کی قیمتوں کو کم کرنے میں مرکز کی کوششوں کا اثرنظرآ رہاہے ۔
خاص بات یہ ہے کہ اکتوبر 2021کے پہلے ہفتے سے قیمتوں میں اضافے کی شروعات ہوئی تھی اور بارش کی وجہ سے سپلائی چین متاثرہوئی تھی ۔ قیمتوں کو کم کرنے کے لئے امورصارفین کے محکمے نے کوششیں کی ہیں اور قیمتوں کو کم کرنے اور اسٹوریج کے نقصانات کو کم سے کم کرنے کو یقینی بنانے کے دوہرے مقاصد کے ذریعہ کی گئی رہنمائی کے مطابق ، جوپہلے آیا اسے پہلے نکالو کے اصول پربفراسٹاک سے پیازوں کی ٹارگیٹڈ ریلیز شروع کی ہے ۔
ان اقدامات کے نتیجے میں پیاز کی کل ہند خوردہ قیمتیں 3نومبر ، 2021کو 40.42فی کلو جب کہ پیاز کی کل ہند تھوک قیمت 3253.53فی کوئنٹل ہوگئی ہے ۔
2نومبر ، 2021تک دہلی ، کولکاتہ ، لکھنؤ ،پٹنہ ، رانچی ، گواہاٹی ، بھوبنیشور، حیدرآباد ، بینگلور ، چنئی ، ممبئی ، چنڈی گڑھ ، کوچی اوررائے پور جیسے بڑے بازاروں میں کل 111376.17میٹرک ٹن پیاز ریلیز کی گئی ہے ۔ مزید یہ کہ مہاراشٹر، مدھیہ پردیش اورگجرات کے مقامی بازاروں میں پیا ز کا نمٹارا کیاجارہاہے ۔
امورصارفین کے محکمے نے بازارمیں جاری کرنے کے علاوہ تمام ریاستوں اور مرکز کے زیرانتظام علاقوں کو اسٹوریج مقامات سے 21روپے فی کلوگرام پیاز اٹھانےکی پیش کش کی ہے ۔ یہ ریاستوں اور مرکز کے زیرانتظام علاقوں کو قیمتوں کو کم کرنے کے لئے خوردہ صارفین کو خوردہ دکانوں یابڑے بازاروں میں کے ذریعہ براہ راست سپلائی کے توسط سے بازارو ں کے انٹروینشن میں اہل بنائے گا ۔ خوردہ مارکیٹنگ میں شامل مرکزی /ریاستی ایجنسیوں کو یا تو باہر کے اسٹوریج ریٹ 21 روپے فی کلوگرام یا نقل وحمل کی لاگت شامل ہونے کے بعد جائے مقام پر پہنچنے کے بعد کی قیمت پر سپلائی کے لئے بھی اسٹاک دستیاب ہے ۔ ایس اے ایف اے ایل کو 26روپے فی کلوگرام قیمت پر پیاز کو پہنچانے کی پیش کی گئی ہے اوراس نے 400ٹن پیاز اسٹاک سے اٹھالیاہے ۔بفراسٹوریج سے ناگالینڈ میں بھی پیاز کی سپلائی کی جارہی ہے ۔ امورصافین کے محکمے نے پیاز کی قیمتوں کو کم کرنے کے لئے موثر بازاری مداخلت کے مقاصد کے ساتھ پرائز اسٹیبلائزیشن فنڈ  کے تحت پیاز کے بفراسٹاک کو برقراررکھاہے ۔ 22-2021میں دولاکھ میٹرک ٹن پیاز بفراسٹاک بنانے کے ہدف کے مقابلے اپریل سے جولائی ، 2021کے دوران ربیع فصل 2021سے 2.08لاکھ میٹرک ٹن پیاز کی خریداری کی گئی تھی ۔
عملے، عوامی شکایات اور پنشن کی وزارت
نئے مطلع شدہ سی سی ایس  ضابطوں 2021 کے بارے میں بیداری پیدا کرنے اور چہرے کی شناخت کی ٹیکنالوجی کا استعمال کرتے ہوئے ڈیجیٹل لائف سرٹیفکیٹ کی تیاری کے لیے ایک ویبینار کا انعقاد
نئی دہلی:26 جنوری،2022۔ تمام پنشنرز ایسوسی ایشنز کے لیے جناب وی سری نواس، سکریٹری  کی صدارت میں ایک ویبینار کا انعقاد کیا گیا جس کا مقصد نئے مطلع شدہ سی سی ایس  ضابطوں، 2021 کے بارے میں بیداری پیدا کرنا اور چہرے کی شناخت کرنے والی ٹیکنالوجی کا استعمال کرتے ہوئے ڈیجیٹل لائف سرٹیفکیٹ تیار کرنا تھا۔ ملک کے تمام حصوں سے مرکزی حکومت کی پنشن یافتگان کی تنظیموں نے میٹنگ میں شرکت کی۔سی سی ایس پنشن ضوابط 2021 اور چہرے کی شناخت کے ذریعے ڈیجیٹل لائف سرٹیفکیٹ تیار کرنے پرپرزنٹیشنز دی گئیں جس کے بعد ہر پریزنٹیشن کے بعد سوال وجواب کا سیشن ہوا۔
سکریٹری  نے مختلف تنظیموں کے 52 شرکاء کے اتنے بڑے گروپ سے ملنے اور تعمیری بات چیت کرنے پر خوشی کا اظہار کیا۔ انہوں نے 25 دسمبر 2021 کو سی سی ایس پنشن ضوابط 2021 کے اجراء اور چہرے کی شناخت کے ذریعے ڈیجیٹل لائف سرٹیفکیٹ  تیار کرنے کے حالیہ آغاز کے پیش نظر بحث کی ضرورت اور پوچھے گئے مختلف سوالات کی تعریف کی۔ پنشن یافتگان کے درمیان تجسس بہت قابل فہم تھا اور اس طرح کے تعاملات رابطے میں رہنے اور اس بات کو یقینی بنانے کے لیے جاری رہیں گے کہ ہر ایسوسی ایشن تک پہنچ جائے۔ انہوں نے ہر ایسوسی ایشن سے بھی درخواست کی کہ وہ اپنے رکن کے ساتھ باقاعدگی کے ساتھ بات چیت کریں۔
انہوں نے اس بات کا اعادہ کیا کہ میٹنگ کا مقصد محکمہ اور پنشنرز ایسوسی ایشنز کے درمیان خاص طور پر ان کی سطح پر بات چیت کو آگے بڑھانا تھا تاکہ وہ ہر ایک کو ذاتی طور پر جان سکیں اور ایسوسی ایشنز کو یقین دلایا جا سکے کہ سکریٹری اس بات کو سمجھنے کی پوزیشن میں ہوں ۔ ان اُمور اور معاملات کو سنیں جہاں تشویش پائی جاتی ہے۔ انہوں نے بتایا کہ چونکہ محکمہ برائے پنشن ایک بہت ہی قانونی اور پالیسی پر مبنی محکمہ ہے، اس لیے یہ سمجھنا ضروری ہے کہ کہاں اصلاحات کی ضرورت ہے اور پنشنرز کو دیے جانے والے زیادہ سے زیادہ مراعات کو یقینی بنانے کے لیے مستقل اپ ڈیٹس اور قانون میں ترامیم کی ضرورت ہو سکتی ہے اور یہی پورے عمل کا مقصد ہوگا۔ انہوں نے امید ظاہر کی کہ ہر ایسوسی ایشن کی ممبر شپ 300 سے زائد ہے اور وہ ممبران کے ساتھ باقاعدگی سے بات چیت کر رہے ہیں۔
-----------------------
ش ح۔م ع۔ ع ن
U NO:758
(Visitor Counter : 100
صحت اور خاندانی بہبود کی وزارت
کووڈ راحتی امداد سے متعلق تازہ جانکاری
کووڈ سے لڑائی کے لئے آنے والی بین الاقوامی امداد کی لگاتار جلد سے جلد منظوری ، تقسیم اور اسے ریاستوں اور مرکز کے زیرانتظام علاقوں کو بھیجا جارہا ہے
ابھی تک 11000 سے زیادہ آکسیجن کنسنٹریٹرس ، تقریباً 16000آکسیجن سلنڈرز ، 19 آکسیجن جنریشن پلانٹ،7000 سے زیادہ وینٹی لیٹر/بی آئی پی اے پی، تقریباً 5.5لاکھ ریمیڈیسیور انجیکشن فراہم / بھیجے گئے
نئی دہلی، 17 مئی .2021
کووڈ-19 کے خلاف جاری لڑائی میں پیش پیش رہنے والی بھارتی حکومت مختلف ممالک / تنظیموں سے 27 اپریل 2021 سے کووڈ -19 ریلیف میڈیکل سپلائی اور سازوسامان کے طور پر بین الاقوامی تعاون حاصل کررہی ہے۔ ایک بہتر اور باقاعدہ نظام کے ذریعہ بھارتی حکومت کی مختلف وزارتیں اور محکموں نے آنے والی عالمی امداد کو ریاستوں اور مرکز کے زیرانتظام علاقوں تک تیزی سے پہنچانے کے لئے ‘‘مکمل سرکار’’ کے نظریہ کے تحت ایک منظم میکانزم کے توسط سے تعاون کیا ہے ۔
ابھی تک کل ملاکر 11321 آکسیجن کنسنٹریٹرس ، 15801 آکسیجن سلنڈرز، 19 آکسیجن جنریشن پلانٹس، 7470 وینٹی لیٹرس/ بی آئی پی اے پی، تقریباً 5.5 لاکھ ریمڈی سیور انجیکشن کو 27 اپریل 2021 سے 16 مئی 2021 تک سڑک اور فضائی روٹ سے فراہم /بھیجے گئے ۔
اہم کھیپ جو کہ 16/15 مئی 2021 کو آسٹریلیا، رومانیہ، ریاست ہائے متحدہ امریکہ، قزاخستان ، برطانیہ، یورپی یونین ، قطر ، کویت، آئی سی بی ایف  ، برٹش آکسیجن کمپنی  ، میڈیکل ایڈ  سے موصول ہوئی ہیں، مندرجہ ذیل ہیں:
|
|
کھیپ
|
|
مقدار
|
|
آکسیجن کنسنٹریٹر
|
|
263
|
|
وینٹی لیٹر / بی آئی پی اے پی / سی پی اے پی
|
|
105
|
|
آکسیجن سلنڈر
|
|
2,332
|
|
ریمڈی سیور
|
|
30,753
|
|
کیسریوی میب / امڈیوی میب
|
|
20,000
موثر اور فوری تخصیص اور حصول کنندہ ریاستوں اور مرکز کے زیرانتظا م علاقوں اور اداروں کو بہتر فراہمی ایک جاری عمل ہے۔ مرکزی وزارت صحت باقاعدہ طور پر اس کی نگرانی کررہی ہے ۔ مرکزی وزارت صحت میں ایک ڈیڈیکیٹڈ کوآرڈی نیشن سیل قائم کیا گیا ہے۔ جس کا مقصد گرانٹس ، گرانٹس ، امداد اور عطیات کی شکل میں غیر ملکی کووڈ راحتی سازو سامان کو وصول کرنے اور مختص کرنے میں کوآرڈی نیٹ کرنا ہے۔ اس سیل نے 26 اپریل 2021 سے کام کرنا شروع کردیا تھا۔وزارت صحت نے 02 مئی 2021 سے ایک اسٹینڈرڈ آپریٹنگ پروسیزر وضع کرکے اسے نافذ کیا ہے۔
تصویر1 : انچیون سے آکسیجن کنسنٹریٹر اور وینٹی لیٹر لے کر تقریباً 16.10 بجے اے آئی 1313 یہاں پہنچی
} ڈی ڈی نیوز ٹویٹر لنک : https://twitter.com/DDNewslive/status/1393913009727172610?s=08 {
کامرس اور صنعت کی وزارتہ
اے پی ای ڈی اے نے برمی انگور ’لیتیکو‘ کو دبئی برآمد کرانے میں مددفراہم کی
شمال مشرقی ریاستوں سے زرعی اور ڈبہ بند خوراک کی اشیاء کی برآمداتی صلاحیت کو بہتر بنانے کی کوششوں کو تقویت فراہم کرانے کے سلسلے میں، تازہ برمی انگور، جنہیں آسامی زبان میں ’لیتیکو‘ کا کہا جاتا ہے، کی ایک کھیپ کو ہوائی راستے کے ذریعہ گواہاٹی ہوتے ہوئے دبئی برآمدکیا گیا ہے۔
لیتیکو ، جو وٹامن سی اور آئرن سے مالا مال ہے، کی ایک کھیپ کی آسام کے دارنگ ضلع میں ایک کلکشن سینٹر پر پیکنگ کی گئی ۔ اس کھیپ کو اے پی ای ڈی اے رجسٹرڈ کیگا ای ایکس آئی ایم پرائویٹ لمیٹڈ کے ذریعہ ، گواہاٹی ہوائی اڈے سے دہلی ہوتے ہوئے دبئی برآمد کیا گیا ۔
اے پی ای ڈی اے شمال مشرقی ریاستوں کو بھارت کے زرعی اور ڈبہ بند خوراک کی اشیاء کے برآمداتی نقشے پر لانے کے لئے تشہیری سرگرمیاں انجام دے رہی ہے۔
حال ہی میں، اے پی اے ڈی اے نے ’سرخ چاول‘ کی پہلی کھیپ کو آسام سے امریکہ برآمد کرانے میں مدد فراہم کی تھی۔ آئرن سے مالامال ’سرخ چاول‘ کی کھیتی کیمیاوی کھاد کا استعمال کیے بغیر، آسام کی برہم پتر وادی میں کی جاتی ہے۔ چاول کی اس قسم کو ’باؤ۔دھان‘ کے نام سے جانا جاتا ہے، جو کہ آسامی کھانوں کا ایک جزو لاینفک ہے۔
اے پی ای ڈی اےنے جغرافیائی اشارے  کے ذریعہ سند یافتہ کیجی نیمو  کو لندن برآمد کرانے میں تعاون فراہم کیا تھا۔اب تک تقریباً 40 میٹرک ٹن کے بقدر آسامی لیمو برآمد کیے جا چکے ہیں۔
تری پورہ کی کرشی سنیوگ ایگرو پروڈیوسر کمپنی لمیٹڈ سے حاصل ہونے والے کٹہل کو لندن برآمد کیا گیا۔ اس کھیپ کی پیکنگ کا کام اے پی ای ڈی اے کے تعاون سے سالٹ رینج سپلائی چین سولیوشن لمیٹڈ نام کے پیک ہاؤس میں انجام دیا گیا اور اسے کیگا ای ایکس آئی ایم پرائیویٹ لمیٹڈ کے ذریعہ برآمد کیا گیا۔
اے پی ای ڈی اے نے گواہاٹی میں پیک ہاؤس کے قیام کے لئے نجی شعبے کو مالی تعاون فراہم کیا ہے جس نے تازہ پھلوں اور سبزیوں کو یوروپ برآمد کرنے کے لئے لازمی ضروریات یا بنیادی ڈھانچے کی تکمیل کی ہے ۔
اے پی اے ڈی اے خوراک کی مصنوعات کی برآمدات کے لئے تغیر پذیر منظم منڈی حکمت عملیوں، حقائق اور معلومات پر مبنی فیصلے لینے کے لئے مارکیٹ انٹیلی جنس، بین الاقوامی تجربے، ہنرمندی ترقیات، اہلیت سازی اور اعلیٰ معیاری پیکجنگ کے لئے منڈی کے فروغ سے متعلق سرگرمیاں انجام دیتا ہے۔
اے پی ای ڈی اے اہلیت سازی، معیاری تجدیدکاری اور بنیادی ڈھانچہ ترقیات کے معاملے میں شمال مشرقی خطے پر توجہ مرکوز رکھے گی۔ اس طرح کاشتکاروں کو خریداروں سے مربوط کرنے اور شمال مشرقی خطے سے زرعی مصنوعات کی مکمل سپلائی چین کو مضبوط کرنے سے منافع حاصل ہوگا۔
بہت چھوٹی، چھوٹی اور درمیانی صنعتوں کی وزارت
چھوٹے کاروباریوں کو روکاوٹ سے پاک قرض کی فراہمی
بہت چھوٹی ، چھوٹی اور اوسط درجے کی صنعتوں کے مرکزی وزیر مملکت جناب بھانو پرتاپ سنگھ ورما نے آج لوک سبھا میں ایک تحریری جواب میں بتایا کہ حکومت ہند نے ملک میں بہت چھوٹی، چھوٹی اور اوسط درجے کی صنعتیں  تیار کرنے کیلئے رکاوٹ سے پاک قرض کی فراہمی کیلئے متعدد اقدامات کئے ہیں۔ چند اقدامات حسب ذیل ہیں:
-
ترجیحی شعبے کو قرض دینے کے رہنماخطوط: مورخہ4 ستمبر 2020 کو ’ترجیحی شعبے کے قرضے  – اہداف اور درجہ بندی‘ پر ماسٹر ڈائریکشن کے لحاظ سے، ایم ایس ایز کو دیے گئے تمام بینک قرضے جو اس میں دی گئی شرائط کے مطابق ہیں، ترجیحی شعبے کے قرضے کے تحت درجہ بندی کے لیے اہل ہیں۔
-
ایم ایس ایم ایز یونٹس کی ضمانتی ضروریات: شیڈولڈ کمرشل بینکوں  کو یہ حکم دیا گیا ہے کہ وہ بہت چھوٹی اور چھوٹی صنعتوں کے زمرے میں یونٹس کے لیے 10 لاکھ تک کے قرضوں کے معاملے میں ضمانتی تمسکات کو قبول نہ کریں۔ آر بی آئی نے سرکلر نمبر آرپی سی ڈی. ایس ایم ای اور این ایف ایس ،بی سی نمبر 79/06.0231/2009-10،مورخہ 6 مئی 2010 کو جاری کیا۔
-
سی جی ٹی ایم ایس ای اپنے ممبران قرض دینے والے اداروں کو ان کی طرف سے بہت چھوٹی اور چھوٹی صنعتوں کو بغیر کسی ضمانتی سیکورٹی اورتیسرے فریق کی گارنٹی کے دیے گئے قرضوں کے لیے کریڈٹ گارنٹی فراہم کرتا ہے۔
-
بہت چھوٹی اور چھوٹی صنعتوں کیلئے کریڈٹ گارنٹی اسکیم کے تحت گارنٹی کوریج کیلئے یکم اپریل 2023 سے لاگو کریڈٹ کی حد کو دو کروڑ سے بڑھا کر پانچ کروڑ کردیا گیا ہے اور سالانہ گارنٹی فیس کو پچاس فیصد تک کم کردیا گیا ہے۔
-
13 مئی 2022 کو جاری وزیراعظم کے روزگار پیداکرنے کے پروگرام کی نظرثانی شدہ رہنماخطوط کے تحت مینوفیکچرنگ اور سروسز کیلئے پروجیکٹ کی لاگت کو بالترتیب 25 لاکھ اور 10 لاکھ سے 50 لاکھ ور 20 لاکھ روپے بڑھا دیا گیا ہے۔
-
آتم نربھر بھارت کے تحت حکومت ہند نے ایم ایس ایم ایز میں سرمایہ لگانے کیلئے خود انحصار بھارت فنڈ کا اعلان کیا ہے جس آگے بڑھنے کے امکانات بڑھ جاتے ہیں۔
-
26.06.2020 کو ایم ایس ایم ایز کی درجہ بندی کے لیے سرمایہ کاری اور کاروبار کے نئے نظرثانی شدہ جامع معیار کو اپنایا گیا۔
-
200کروڑ روپے تک کی خریداری کے لیے کوئی عالمی ٹینڈر نہیں
-
یکم جولائی 2020 سے ایم ایس ایم ایز اور کاروبار میں آسانی کیلئے ‘‘ادیم رجسٹریشن’’
-
گیارہ جنوری 2023 کو‘‘ ادیم اسسٹ’’ پلیٹ فارم کا آغاز کیا گیا تاکہ ترجیحی شعبے کے قرضے کے تحت فوائد حاصل کرنے کے لیے رسمی دائرے کے تحت غیر رسمی بہت چھوٹی صنعتوں کو لایا جاسکے۔
-
جیسا کہ محکمہ مالیاتی خدمات  کی طرف سے اطلاع دی گئی ہے، کل 2,11,501 قرض کی درخواستیں موصول ہوئی ہیں جن میں 1,90,897 خواتین اور ایس اٹی ؍ایس سی کاروباری افراد کی درخواستوں کو اسٹینڈ اپ انڈیا اسکیم کے تحت منظور کیا گیا ہے اور 20,541 کروڑ روپے کی رقم تقسیم کیے گئے ہیں۔
۔۔۔۔۔۔۔۔۔۔۔
ش ح۔ع ح

(Visitor Counter : 39
سماجی انصاف اور تفویض اختیارات کی وزارت
والدین اور بزرگ شہریوں کی دیکھ بھال اور بہبود  بل، 2019
والدین اور بزرگ شہریوں کی دیکھ بھال اور بہبود  بل 11-12-2019 کو لوک سبھا میں پیش کیا گیا تھا۔ لوک سبھا کی اسٹینڈنگ کمیٹی نے 01-02-2021 کو اس محکمہ کو اپنی سفارشات بھیجیں۔ ان سفارشات کو قانون سازی کے محکمے کی مشاورت سے مناسب طریقے سے شامل کیا گیا ہے۔
سماجی انصاف اور بااختیار بنانے کی وزارت، ریاستی حکومتوں کے ساتھ مشاورت سے، بزرگ شہریوں کے معیار زندگی کو بہتر بنانے کے لیے "اولڈر لائن: نیشنل ہیلپ لائن فار سینیئر سٹیزنز" - ٹول فری نمبر 14567 کے نام سے ایک اسکیم چلا رہی ہے جس کا مقصد مفت معلومات، رہنمائی، جذباتی مدد اور بدسلوکی اور بچاؤ کے معاملات میں فیلڈ مداخلت کرنا ہے۔ فی الحال، ہیلپ لائن 31 ریاستوں/ مرکز کے زیر انتظام علاقوں میں کام کر رہی ہے۔
یہ معلومات سماجی انصاف اور بااختیار بنانے کی وزارت کی وزیر مملکت محترمہ پرتیما بھومک نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم دیہی بھارت میں روزگار کے مواقع میں اضافے کے لئے 20 جون کو غریب کلیان روزگار ابھیان کا آغاز کریں گے
غریب کلیان روزگار ابھیان کے تحت 50000 کرو ڑ روپئے کے تعمیراتِ عامہ کے کام کرائے جائیں گے
نئی دلّی ،18 جون / حکومتِ ہند نے واپس آنے والے مہاجر ورکروں اور دیہی شہریوں کو روزگار کے مواقع فراہم کرنے اور انہیں با اختیار بنانے کی خاطر غریب کلیان روزگار ابھیان کے تحت تعمیراتِ عامہ کی ایک وسیع دیہی اسکیم شروع کرنے کا فیصلہ کیا ہے ۔ وزیر اعظم نریندر مودی 20 جون ، 2020 ء کو صبح 11 بجے ویڈیو کانفرنس کے ذریعے اِس ابھیان کا آغاز کریں گے ۔ اس موقع پر بہار کے وزیر اعلیٰ اور نائب وزیر اعلیٰ بھی موجود ہوں گے ۔ اس ابھیان کا آغاز بہار کے کھگڑیا ضلع کے بلڈار بلاک کے تیلیہار گاؤں سے کیا جائے گا ۔ دیگر پانچ ریاستوں کے وزرائے اعلیٰ ، متعلقہ وزارتوں کے مرکزی وزراء بھی اِس ورچوول لانچ میں شرکت کریں گے ۔ اس پروگرام میں 6 ریاستوں کے 116 گاؤں کامن سروس سینٹروں اور کرشی وگیان کیندروں کے ذریعے اس پروگرام میں شرکت کریں گے اور کووڈ - 19 کے پیشِ نظر سوشل ڈسٹینسنگ پر عمل کریں گے ۔
125 دن کی یہ مہم ایک مشن کی طرح کام کرے گی اور مائگرینٹ ورکروں کو روز گار فراہم کرنے کے علاوہ ملک کے دیہی خطوں میں بنیادی ڈھانچہ تیار کرنے کے لئے مختلف قسم کے کاموں کا نفاذ کرے گی اور اس کے لئے 50000 کروڑ روپئے کے وسائل کا استعمال کیا جائے گا ۔
اس مہم کے لئے 6 ریاستوں یعنی بہار ، اتر پردیش ، مدھیہ پردیش ، راجستھان ، جھارکھنڈ اور اڈیشہ کے کل 116 اضلاع میں 25000 سے زیادہ مائگرینٹ ورکروں کو منتخب کیا گیا ہے ۔ ایک تخمینے کے مطابق اس میں واپس آنے والے دو تہائی ورکروں کا احاطہ کیا جائے گا ۔ یہ ابھیان 12 مختلف وزارتوں / محکموں کی مربوط کوششوں سے چلایا جائے گا ، جس میں دیہی ترقی ، پنچایتی راج ، سڑک ٹرانسپورٹ اور شاہراہوں کی وزارت، کانکنی ، پینے کے پانی اور صفائی ستھرائی ، ماحولیات ، ریلوے ، پیٹرولیم اور قدرتی گیس ، نئی اور قابلِ تجدید توانائی ، سرحدی سڑک ، ٹیلی مواصلات اور زراعت شامل ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3344
(
ماحولیات، جنگلات اور موسمیاتی تبدیلی کی وزارت
ساحلی سدابہار درختوں  کی حفاظت اور تحفظ
نئی دہلی،10فروری 2022۔
حکومت نے ترقیاتی اور باقاعدگی کی نگرانی سے متعلق اقدامات کے ذریعہ ملک میں جنگلات کوبرقرار رکھنے ،ان کے تحفظ اور ان کو بڑھانے کے لئے اقدامات کئے ہیں۔ ترقیاتی  اقدامات کو قومی ساحلی مشن پروگرام کے تحت ایک مرکزی شعبے کی اسکیم کے ذریعہ نافذ کیا جارہا ہے جس میں منگروز اور مرجان کی چٹانوں کو تحفظ اور انتظام شامل ہے، اس پروگرام کے تحت،ساحلی سدابہار درختوں کے تحفظ اور انتظام کے لئے سالانہ انتظامی عملی منصوبہ  تمام ساحلی ریاستوں اور مرکز کے زیر انتظام علاقوں تیار یا نافذ کیاجا تا ہے۔
ریگولیٹری اقدامات کوسٹل ریگولیشن زون  نوٹی فیکشن  کے ذریعہ ماحولیات  ایکٹ ، 1986 کے تحت نافذ کیاجاتا ہے؛جنگلی حیات ایکٹ 1972 ؛انڈین فوریسٹ ایکٹ، 1927 ، حیاتیاتی تنوع ایکٹ 2002 قوانین کے تحت وقتاً فوقتاً ترمیم کی جاتی ہے۔
وائلڈ وائڈ فنڈ فار نیچر کی جانب سے فراہم کردہ معلومات کے مطابق ڈبلیو ڈبلیو ایف انڈیا نے 9 ریاستوں ، مہاراشٹر ، گوا، گجرات، آندھراپردیش، تمل ناڈو، کیرالہ، اوڈیشہ، مغربی بنگال اور کرناٹک میں میجیکل مینگروز مہم کے ذریعہ مینگروز کے تحفظ پرشہریوں کو شامل کیا ہے۔ تقریباً 180 رضاکاروں نے میگروز کے تحفظ کے بارے میں تعلیم حاصل کرنے اور معاشرے کے مزید افراد کو ایسا کرنے کی ترغیب دینے کے لئے اپنا وقت وقف کیا ہے۔
حکومت میگنروز کے تحفظ ا ورا نتظام کے لئے مرکزی اسپانسر شدہ اسکیم کے تحت، سروے اور حد بندی،متبادل اور ضمنی معاش تحٖفظ، تعلیم اور بیداری کی سرگرمیوں سمیت عملی منصوبے کے نفاذ کے لئے ساحلی ریاستوں /مرکز کے زیرانتظام علاقوں کو مدد فراہم کرتی ہے۔
وزارت نے ساحلی وسائل کے تحفظ اور بچاؤ کے مقصد سے تین ریاستوں، گجرات، اوڈشیہ اور مغربی بنگال کے ساحلی علااقوں میں ایک مربوط ساحلی منجمنٹ پروجیکٹ کا آغاز کیا ہے جس میں مینگروز کا پوالگانا شامل ہے۔
اسکے علاوہ مہاراشٹر کی ریاستی حکومت نے میگروز کے تحفظ کے لئے کئی فعال اقدامات کئے ہیں اور ریاستی حکومت کی طرف سے مینگروز کے تحفظ کے لئے ایک سیل تیار کیا گیا ہے۔ مزید برآں مینگروز اور میر ن بائیوڈائورسٹی فاؤنڈیشن بھی ریاست حکومت کے ذریعہ محکمہ جنگلات کے تحت مینگروز کے احاطے کو بڑھانےا ور ذریعہ معاش کی سرگرمیوں کو فروغ دینے کے لئے بنائی گئی ہے۔
فوریسٹ سروے آ ف انڈیا نے ملک کے مینگروز احاطہ کا تین ثقافتی زمروں یعنی بہت گھنے، اعتدال سے رہنے اور کھلے مینگرو کوور کے مطابق تجزیہ کیا ہے۔
یہ معلومات آج راجیہ سبھامیں ماحولیات، جنگلات اور موسمیاتی تبدیلی کی وزارت کے وزیر مملکت جناب اشونی کمار چوبے نے دی۔
ش ح۔ ش ت۔ج
Uno-1436
(Visitor Counter : 153
وزیراعظم کا دفتر
وزیراعظم نے گوپال کرشن گوکھلے کےیوم ولادت پر انھیں خراج عقیدت پیش کیا
وزیراعظم ، جناب نریندرمودی نے عظیم رہنما جناب گوپال کرشن گوکھلے کو ان کے یوم پیدائش پرخراج عقیدت پیش کیا ہے ۔
ایک ٹویٹ میں وزیراعظم نے کہا :
‘‘عظیم گوپال کرشن گوکھلے کو ان کے یوم پیدائش پرخراج عقیدت ۔ آزادی کی جدوجہد میں ان کا تعاون ناقابل فراموش ہے ۔ جمہوری اصولوں اورسماج کو بااختیاربنانے کے تئیں ان کی غیرمتزلزل عہدبندی ہمیں تحریک دیتی رہے گی ۔’’
وزارات ثقافت
نیشنل گیلری آف ماڈرن آرٹ اور آرکیولوجکل سروے آف انڈیا ، 25 مارچ 2022 کو کولکاتہ میں ‘‘ الپونا کے عنوان سے ایک نمائش پیش کرے گا معروف فنکار اور مجسمہ ساز رام کنکر بیج کے فن پارے کی نمائش کی جائے گی
پہلی نمائش گھرے بیرے ،کی کامیاب نمائش کے بعدبھارت سرکار میں وزار ت ثقافت ، نیشنل گیلری آف ماڈرن آرٹ اور آرکیولوجکل سروے آف انڈیا اب 25 مارچ 2022 کو کولکاتہ میں اولڈ کرینسی بلڈنگ میں الپونا کے عنوان سے ایک نمائش پیش کرے گا ۔
نیشنل گیلری آف ماڈرن آرٹ  کی معروف فنکار اور غیر معمولی مجسمہ ساز رام کنکر بیج کے فن پاروں کا جشن منانے کے لئے ایک نمائش لگانے کی بھی تجویز ہے ۔ نمائش کا موضوع دیہی بنگال کی روز مرہ کی زندگی پر مبنی ہے جیسے کسانوں کا روز مرہ کے کام کاج سے تھک ہار کر واپس لوٹنا یا مویشیوں کے گھر آتے وقت افق میں اٹھنے والے بادل کی دھول یا فیکٹری کے مزدور جو آرام کے وقت ایک دوسرے سے تھوڑی بہت بات چیت کر لیتے ہیں اورپلاسٹر میں یکشا اور یاکشی جیسےگاؤں کے سرپرست دیوی دیوتا ۔ اس نمائش میں مجسمہ سازی ،خاکہ، پانی کے رنگوں اور کینواس پرپینٹنگ شامل ہوں گی ۔اہم موضوع کی مددکے لئے ممتاز فنکاروں اور مجسمہ سازوں کے فن پاروں کی نمائش کی جائے گی ، جو این جی ایم اے کے مجموعہ کا اہم حصہ ہیں ۔جدید فن کی قومی گیلری اپنے قیمتی مجموعہ سے مذکورہ نمائش کو ان ہاؤس بنائے گی اوراس مجموعہ کی نمائش میں بنگال کے فنکاروں کے فن پاروں کو بھی دکھایا جائے گا جو پٹوا اور کالی گھاٹ کی تصویر کو اپنی گھریلوں جڑوں سے شروع ہو کر بنگال کی پر امن واش طرز اور شانتی نکیتن کی آخری کھوج تک ہے ۔ اس میں بنگال کے گھریلو فن کو پیش کرنے والی مخصوص مقام کی تنصیبات بھی شامل ہوں گے ۔
نائب صدر جمہوریہ ہند کا سکریٹریٹ
اقوام متحدہ سلامتی کونسل کی مستقل رکنیت کے لئے بھارت کا دعویٰ حق بجانب: نائب صدر جمہوریہ ہند
لیتھوانیا کے وزیر اعظم سے ملاقات کی
کثیر جہتی فورموں میں بھارت کی حمایت کے لئے لتھوانیا کا شکریہ ادا کیا
بین الاقوامی دہشت گردی کے خلاف جامع کنونشن جلد بلانے کے لئے اقوام پر زور دیا
بھارت۔ لتھوانیا تجارتی فورم سے خطاب کیا
لتھوانیا کے تجارتی رہنماؤں سے بھارت میں وسیع مواقع تلاش کرنے پر زور دیا
بھارت 2024-25 تک پانچ ٹریلین امریکی ڈالر کی معیشت بننے کی راہ پر گامزن
لاتویا کی راجدھانی ریگا میں بھارتی برادری سے خطاب کیا
نئی دلّی، 19 اگست / نائب صدر جمہوریہ ہند نے آج کہا ہے کہ بھارت، جو کہ عالمی آبادی کے 1/6 حصے کی نمائندگی کرتا ہے، اقوام متحدہ سلامتی کونسل کی مستقل رکنیت کے لئے اس کا دعویٰ حق بجانب ہے۔ انہوں نے کثیر جہتی فورموں میں بھارت کی حمایت کے لئے لتھوانیا کے وزیر اعظم کا شکریہ ادا کیا۔
اپنے سہ ملکی بالٹک دورے کے تیسرے دن نائب صدر جمہوریہ ہند نے لتھوانیا کے وزیر اعظم مسٹر سولیس سکورنیلس اور جمہوریہ لیتھوانیا کی پارلیمنٹ کے اسپیکر مسٹر وکٹورس پرینکیٹس سے ملاقات کی اور بھارت۔ ریگا، لاتویا روانہ ہونے سے پہلے انہوں نے لتھوانیا تجارتی فورم سے خطاب کیا۔
وزیر اعظم مسٹر سولیس سکورنیلس سے ملاقات کے دوران نائب صدر جمہوریہ ہند نے اقوام متحدہ کی سلامتی کونسل کو توسیع دینے اور اسے جمہوری بنائے جانے کی ضرورت پر زور دیا۔ انہوں نے اقوام متحدہ کی سلامتی کونسل کی مستقل رکنیت کے لئے بھارت کی دعوے داری کے لئے حمایت طلب کی۔
دہشت گردی کو ایک عالمی خطرہ اور انسانیت کا دشمن تعبیر کرتے ہوئے نائب صدر جمہوریہ ہند نے اقوام متحدہ کے ذریعہ کمپری ہینسیو کنونشن آن انٹر نیشنل کنونشن  یعنی بین الاقوامی دہشت گردی پر ایک جامع کنونشن جلد اپنائے جانے کی ضرورت پر زور دیا ، جو کہ بھارت کے ذریعہ 1996 میں اقوام متحدہ میں رکھا گیا تھا۔
نائب صدر جمہوریہ ہند نے کہا کہ دونوں ملکوں کے اراکین پارلیمنٹ کے درمیان تعاون کو امن، خوش حالی اور دونوں ملکوں کے عوام کے درمیان اچھے تعلقات کے فروغ کے لئے استعمال کیا جانا چاہئیے۔
دونوں ملکوں کے درمیان گہرے ثقافتی تعلقات کی ستائش کرتے ہوئے انہوں نے بھارتی تعلیم کو فروغ دینے کے لئے لتھوانیائی یونیورسٹیوں کی تعریف کی اور ہندی زبان میں لتھوانیا کی تاریخ شائع کرنے اور 108 لتھوانیائی اور سنسکرت الفاظ کی جامع لغت تیار کرنے پر خوشی کا اظہار کیا۔ قبل ازیں، بھارت۔ لتھوانیا تجارتی فوم سے خطاب کرتے ہوئے نائب صدر جمہوریہ ہند نے لیتھوانیا کے تاجروں سے بھارت میں وسیع تجارتی مواقع تلاش کرنے پر زور دیا، جو کہ یوروپی یونین کے مقابلے میں ابھرتی ہوئی درمیانہ درجے کی مارکیٹ ہے۔
انہوں نے کہا کہ دنیا میں سب سے بڑے چھہ اقتصادی ملکوں میں سے ایک ہے جو کہ 2024-25 تک پانچ ٹریلین کی اقتصادیات کا حامل بننے کی راہ پر گامزن ہے۔ انہوں نے مزید کہا کہ اس کے حصول کے لئے بھارت کو ہر سال 292 بلین امریکی ڈالر کے بقدر نئی سرمایہ کاری در کار ہے۔
نائب صدر جمہوریہ ہند نے دنیا بھر میں پھیلے ہوئے 30 ملین مضبوط غیر مقیم بھا رتیوں کے تعاون پر فخر کا اظہار کرتے ہوئے کہا کہ آپ بھارت کے لئے غیر ملکی سرمایہ کاری، تکنالوجی، ماہرین اور خیر سگالی لانے میں مدد گار ثابت ہوئے ہیں۔
۔۔۔۔۔۔
U.3776
(Visitor Counter : 91
وزیراعظم کا دفتر
وزیراعظم نے آیوروید کے بانی ڈاکٹر بالا جی تامبے کے انتقال پر اظہار تعزیت کیا
نئی دہلی10؍اگست-2021 : وزیراعظم جناب نریندر مودی نے ڈاکٹر بالا جی تامبے کے انتقال پر رنج وغم کااظہار کیا ہے جو کہ آیوروید کے ایک پریکٹیشنر اور یوگا کے بانی تھے۔
ایک ٹوئٹ میں وزیراعظم نے کہا ‘‘ ڈاکٹر بالا جی تامبے کو آیوروید کو دنیا بھر میں، خاص طور پر نوجوانوں کے درمیان مقبول بنانے کی بے شمار کوششوں کی وجہ سے ہمیشہ یاد رکھاجائے گا۔ ان کے درد مندانہ مزاج کی بنا پر لوگ ان کی تعریف کرتے تھے۔ ان کے انتقال سے بہت دکھ ہوا۔ ان کے کنبے کے افراد اور ان کے مداحوں سے اظہار تعزیت کرتا ہوں۔ اوم شانتی۔’’